ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1977 περί τροποποιήσεως ορισμένων αποφάσεων που έχουν ληφθεί βάσει του άρθρου 4 της αποφάσεως 71/66 ΕΟΚ περί αναμορφώσεως του Ευρωπαϊκού Κοινωνικού Ταμείου ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, την απόφαση 71/66/ΕΟΚ του Συμβουλίου, της 1ης Φεβρουαρίου 1971, περί αναμορφώσεως του Ευρωπαϊκού Κοινωνικού Ταμείου (1), η οποία τροποποιήθηκε από την απόφαση 77/801/ΕΟΚ (2) και ιδίως το άρθρο 4, την πρόταση της Επιτροπής, τη γνώμη της Συνελεύσεως (3), τη γνώμη της Οικονομικής και Κοινωνικής Επιτροπής (4) Εκτιμώντας: ότι το άρθρο 1, σημείο 2 της αποφάσεως 77/801/ΕΟΚ του Συμβουλίου, της 20ής Δεκεμβρίου 1977, περί τροποποιήσεως της αποφάσεως 71/66/ΕΟΚ περί αναμορφώσεως του Ευρωπαϊκού Κοινωνικού Ταμείου επεκτείνει το προσωπικό πεδίο εφαρμογής του Ταμείου στα άτομα που πρόκειται να ασκήσουν μη μισθωτή δραστηριότητα- ότι το άρθρο 1, σημείο 4 του κανονισμού (ΕΟΚ) αριθ. 2893/77 του Συμβουλίου, της 20ής Δεκεμβρίου 1977, περί τροποποιήσεως του κανονισμού (ΕΟΚ) αριθ. 2396/71 περί εφαρμογής της αποφάσεως του Συμβουλίου, της 1ηςΦεβρουαρίου 1971, περί αναμορφώσεως του Ευρωπαϊκού Κοινωνικού Ταμείου (5) απλοποιεί τους τύπους των ενισχύσεων- ότι πρέπει, για να ληφθούν υπόψη οι προαναφερθείσες τροποποιήσεις, να προσαρμοσθούν ανάλογα η απόφαση 72/428/ΕΟΚ του Συμβουλίου, της 19ηςΔεκεμβρίου 1972, περί της παρεμβάσεως του Ευρωπαϊκού Κοινωνικού Ταμείου υπέρ των ατόμων που εγκαταλείπουν την γεωργία για να ασκήσουν εξω-γεωργική δραστηριότητα (6), η απόφαση 75/459/ΕΟΚ του Συμβουλίου, της 22αςΙουλίου 1975, περί της παρεμβάσεως του Ευρωπαϊκού Κοινωνικού Ταμείου υπέρ των ατόμων που θίγονται από τις δυσχέρειες απασχολήσεως (7), η οποία τροποποιήθηκε από την απόφαση 77/475/ΕΟΚ (8) και η απόφαση 76/206/ΕΟΚ του Συμβουλίου, της 9ης Φεβρουαρίου 1976, περί της παρεμβάσεως του Ευρωπαϊκού Κοινωνικού Ταμείου υπέρ των ατόμων που απασχολούνται στους τομείς της κλωστοϋφαντουργίας και των ενδυμάτων (9), η οποία τροποποιήθηκε από την απόφαση 77/475/ΕΟΚ- ότι, εντός της Κοινότητος, η κατάσταση της απασχολήσεως των νέων κάτω των 25 ετών που είναι άνεργοι ή αναζητούν απασχόληση και η κατάσταση της απασχολήσεως στους τομείς των κλωστοϋφαντουργίας και των ενδυμάτων εξακολουθούν να χαρακτηρίζονται από ποσοτική και ποιοτική διαταραχή, ΑΠΟΦΑΣΙΖΕΙ: Άρθρο 1 Η απόφαση 72/428/ΕΟΚ τροποποιείται ως ακολούθως: 1. Το άρθρο 1 αντικαθίσταται από το ακόλουθο κείμενο: "Άρθρο 1 Δύνανται να τύχουν της συνδρομής του Ταμείου, βάσει του άρθρου 4 της αποφάσεως του Συμβουλίου, της 1ης Φεβρουαρίου 1971, οι ενέργειες που τείνουν στη διευκόλυνση της απασχολήσεως και της γεωγραφικής και επαγγελματικής κινητικότητος ατόμων, που παύουν την δραστηριότητα την οποία ασκούν άμεσα και κατά κύριο λόγο στη γεωργία για να ασκήσουν μία εξωγεωργική δραστηριότητα." 2. Το άρθρο 3 αντικαθίσταται από το ακόλουθο κείμενο: "Άρθρο 3 Δύνανται να αποτελούν το αντικείμενο της συνδρομής του Ταμείου, βάσει της παρούσης αποφάσεως, οι ενισχύσεις που προβλέπονται στο άρθρο 3, παράγραφος 1 του κανονισμού (ΕΟΚ) αριθ. 2396/71, ο οποίος τροποποιήθηκε από τον κανονισμό (ΕΟΚ) αριθ. 2893/77." Άρθρο 2 Η απόφαση 75/459/ΕΟΚ τροποποιείται ως ακολούθως: 1. Το άρθρο 3 αντικαθίσταται από το ακόλουθο κείμενο: "Άρθρο 3 Δύνανται να αποτελούν το αντικείμενο της συνδρομής του Ταμείου, βάσει της παρούσης αποφάσεως, οι ενισχύσεις που προβλέπονται στο άρθρο 3 παράγραφος 1 του κανονισμού (ΕΟΚ) αριθ. 2396/71, που τροποποιήθηκε από τον κανονισμό (ΕΟΚ) αριθ. 2893/77." 2. Το άρθρο 4 καταργείται. 3. Στο άρθρο 5, το δεύτερο εδάφιο αντικαθίσταται από το ακόλουθο κείμενο: "Εφαρμόζεται επί ενεργειών που αποτελούν αντικείμενο αιτήσεως συνδρομής, που έχει εγκριθεί από την Επιτροπή προ της 1ης Ιανουαρίου 1981." Άρθρο 3 Η απόφαση 76/206/ΕΟΚ τροποποιείται ως ακολούθως: 1. Το άρθρο 1 αντικαθίσταται από το ακόλουθο κείμενο: "Άρθρο 1 Δύναται να τύχουν της συνδρομής του Ταμείου, βάσει του άρθρου 4 της αποφάσεως 71/66/ΕΟΚ, οι ενέργειες που αποσκοπούν να διευκολύνουν την απασχόληση και την γεωγραφική και επαγγελματική κινητικότητα των ατόμων που απασχολούνται στους τομείς της κλωστοϋφαντουργίας, συμπεριλαμβανομένου και του τομέως της μεταποιήσεως χημικών ινών, και των ενδυμάτων, των οποίων η δραστηριότης θίγεται άμεσα ή απειλείται να θιγεί από μέτρα διαρθρωτικής προσαρμογής, ποσοτικής ή ποιοτικής μορφής, και τα οποία πρόκειται να ασκήσουν δραστηριότητα είτε εντός είτε εκτός των τομέων αυτών." 2. Το άρθρο 2 αντικαθίσταται από το ακόλουθο κείμενο: "Άρθρο 2 Δύνανται να αποτελούν το αντικείμενο της συνδρομής του Ταμείου, βάσει της παρούσης αποφάσεως, οι ενισχύσεις που προβλέπονται στο άρθρο 3 παράγραφος 1 του κανονισμού (ΕΟΚ) αριθ. 2396/71, όπως τροποποιήθηκε από τον κανονισμό (ΕΟΚ) αριθ. 2893/77." 3. Στο άρθρο 3, το δεύτερο εδάφιο αντικαθίσταται από το ακόλουθο κείμενο: "Εφαρμόζεται επί ενεργειών, που αποτελούν αντικείμενο αιτήσεως συνδρομής, που θα έχει εγκριθεί από την Επιτροπή προ της 1ης Ιανουαρίου 1981." Άρθρο 4 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων και αρχίζει να ισχύει από την 1η Ιανουαρίου 1978. Έγινε στις Βρυξέλλες, στις 20 Δεκεμβρίου 1977.

[Source: multi_eurlex | Tokens: 4604]